पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। शहर में लाइनों व सिस्टम में फॉल्ट व ट्रिपिंग के कारण बाधित हुई बिजली की शिकायत सुनने और सप्लाई दुरुस्त करने का काम शनिवार को प्राइवेट कंपनी (गुडग़ांव की इंटेल नेट ग्लोबल सर्विसेज प्रां. लि. कंपनी ) के जिम्मे किया गया है। प्राइवेट कंपनी ने शिकायतों के निस्तारण की ट्रायल शुरु की, लेकिन पहले ही दिन ट्रायल फेल हो गया।ऐसे में शनिवार की छुट्टी होने के बावजूद बिजली कंपनी के इंजीनियर व कर्मचारी फील्ड में जाकर प्राइवेट कंपनी का सहयोग करने में लगे रहे। शनिवार को सुबह से दर्ज शिकायतों का निस्तारण दोपहर तक नहीं हो सका। हालांकि प्राइवेट कंपनी ने शहर के सभी सात डिवीजन के 32 सबडिवीजन में काम संभाल लिया।
बिजली कंपनी के अधीक्षण अभियंता नवीन अरोड़ा ने बताया कि शनिवार को सभी सबडिवीजनों में कंपनी ने ट्रायल शुरु कर दी है। इसकी मॉनिटरिंग के लिए एईएन व एक्सईएन को लगाया गया है।
एक सप्ताह करना होगा फोन का इंतजार:
अगले सप्ताह में बीएसएनएल से कॉल सेंटर का नंबर मिलते ही पूरे शहर के उपभोक्ता एक फोन नंबर पर अपनी शिकायतें दर्ज करवा सकेंगे। हर डिवीजन व सबडिवीजन के शिकायत केंद्रों पर भी बिजली कर्मियों के साथ कंपनी के कर्मचारी लगाए जा रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn